Pavle Radoman
<s>Pavle Radoman (Braćeni, 13. jun 1913 — Beograd, 18. maj 2007) je bio doktor bioloških nauka, profesor Univerziteta u Beogradu.</s>

<s>Biografija 
Studije biologije okončao je na Filozofskom fakultetu Univerziteta u Beogradu (grupa biologija) 1938. godine.</s><s>Do izbijanja Drugog svjetskog rata bio je asistent na Medicinskom fakultetu u Beogradu.</s><s>Učesnik je ustanka u Crnoj Gori, a u periodu 1942 — 1943. bio je interniran u zatvorima u Italiji.</s><s>Poslije rata bavio se problemima vezanim za organizaciju Ministarstva prosvete Srbije, Sindikata prosvjetnih radnika Jugoslavije i Centralnog vijeća Saveza sindikata Jugoslavije.</s><s>Za profesora srednje škole pri Univerzitetu u Beogradu postavljen je 1952. godine, a potom je biran za asistenta, docenta (1955), vanrednog (1960) i redovnog profesora (1967) u Institutu za zoologiju na Prirodno-matematičkom fakultetu u Beogradu.</s><s>Bio je dekan Prirodno-matematičkog i Biološkog fakulteta, kao i dugogodišnji upravnik Instituta za zoologiju u Beogradu.</s><s>Akademsku 1956/57. godinu proveo je na specijalizaciji u Oksfordu.</s><s>Na matičnom fakultetu predavao je predmet "Organska evolucija".</s>

<s>Sa naučnog aspekta, prof. Radoman se naročito bavio evolucionom sistematikom, uporednom morfologijom i biogeografijom, prvenstveno različitih grupa slatkovodnih puževa hidrobiida (Hydrobiidae) – mahom endemita i relikata jugoistočne Evrope i Male Azije.</s><s>Opisao je preko 70 vrsta i preko 20 rodova novih za nauku.</s>

<s>Napisao je veliki broj srednjoškolskih i univerzitetskih udžbenika, tri monografije i preko sedamdeset naučnih radova.</s>

<s>Djela 
 Život i njegova evolucija
 Teorija organske evolucije</s>

<s>Spoljašnje veze</s>

<s>Srpski biolozi
Biografije, Bar</s>

